Wojerecy

Wojerecy ( Wórjejce,  Hoyerswerda, we wobchadnej rěči Hoywoj abo Hoywoy) su wulke wokrjesne město na sewjeru sakskeho wokrjesa Budyšin a z 30.000 wobydlerjemi třeće najwjetše město Hornjeje Łužicy. Leža při Čornym Halštrowje na južnej kromje Łužiskeje jězoriny a su hospodarski centrum srjedźneje Łužicy.

Město słuša do připóznateho sydlenskeho ruma Serbow w Sakskej.

 Stawizny 
mini|left|Wojerowski hród
Sydlišćo na tutym městnje wobsteješe prawdźepodobnje wot 12. lětstotka. We wopismje Mišnjanskeho biskopstwa z lěta 1225 naspomni so cyrkej we Wojerecach. W lěće 1423 dóstachu Wojerecy měšćanske prawa, wostachu pak hač do 1950tych lět małe krajne město bjez nadregionalneho wuznama. Hakle ze zahajenjom wudobywanja brunicy w srjedźnej Łužicy bu město po planje wutwarjene a přirosće wot někak 10.000 wobydlerjow w lěće 1956 na wjace hač 71.000 w lěće 1981. Po přewróće a kóncu brunicy zhubichu Wojerecy swoju centralnu rólu we Łužiskim brunicowych rewěrje a ličba wobydlerstwa w běhu jenož 25 lět zaso wo połojcu spadny.

 Měšćanske dźěle 
K Wojerecam słušeja nimo stareho a noweho města slědowace měšćanske dźěle:ličby wobydlerstwa wot ; žórło: 
 Brětnja-Michałki (Bröthen/Michalken),  wobydlerstwo
 Čorny Chołmc (Schwarzkollm),  wob.
 Ćisk (Zeißig),  wob.
 Hórnikecy (Knappenrode),  wob.
 Němcy (Dörgenhausen),  wob.

 Politika 
Město słuša k sakskemu wólbnemu wokrjesej 55 (Budyšin 4) a k zwjazkowemu wólbnemu wokrjesej 156 (Budyšin I).

 Partnerske města 
  Dillingen/Saar, Němska
  Huittinen, Finska

 Wobchad 
Wojerecy leža při křižowanišću zwjazkoweju dróhow B 96 (do Budyšina a Złeho Komorowa) a B 97 (do Drježdźan a Choćebuza). Nimo toho wjedźe tež železniska čara Lipsk–Falkenberg–Zhorjelc přez město. We wosobowym wobchadźe wobstejitej zwiskaj do Lipska (ze S-Bahnu) a Zhorjelca (přez liniju OE 64, tak mjenowany shuttle jězorina-Nysa).

Wot 1989 do 1994 wobsteješe w měsće wobchadny zawod Trolleybus Wojerecy.

 Literatura 
 Manfred Laduš: Ze serbskeje wsy na kupach městačko nastało. SN, 25. meje 2018 [předźenak], str. 3

 Žórła 

 Wotkazy 

 Webstrony města Wojerec 


Kategorija:Wojerecy
Kategorija:Město w Sakskej
Kategorija:Sydlišćo w Hornjej Łužicy
Kategorija:Sydlišćo w Budyskim wokrjesu
Kategorija:Sydlišćo při Čornym Halštrowje
Kategorija:Sydlišćo w serbskim sydlenskim rumje
Kategorija:Prěnje naspomnjenje 1225
Kategorija:Wulke wokrjesne město w Sakskej